Fire år senere ble Viðarsdóttir tatt ut i Islands tropp til EM i 2013. Hun hadde bidratt med elleve scoringer i løpet av kvalifiseringen, inkludert scoringer i begge playoff-kampene mot Ukraina. I åpningskampen scoret Viðarsdóttir på straffespark da Island spilte uavgjort 1–1 mot Norge, hennes 70. scoring på 89 landskamper. Island kvalifiserte seg til kvartfinalen, hvor de røk ut etter 0–4-tap for vertene Sverige.